Larrebarren (erreka)

Larrebarren, Gipuzkoako hegoaldeko erreka bat da, Goierri eskualdekoa , Ormaiztegiko eta Beasaingo mugan sortzen da. Bere urak Eztanda ibaira isurtzen ditu Beasain eta Ormaiztegi arteko muga bereiziz. Bere luzera  1050 metrokoa da.   

Iruerrieta mendiaren gailurretik gertu eta bere iparraldeko mazelan sortzen diren bi iturrietatik datozen errekastoak elkartzean eratzen da.  Beasaingo lurretan, Bokalekuko zelaia izeneko gune baten azpiko aldean, eskuinaldeko latsa sortzen duen iturria jaiotzen da. Ormaiztegiko lurretan, Unazetako basoan, bigarren latsa eratzen duen iturria sortzen da. Biak elkartzean Larrebarren errekak bi udalerrien muga darama berarekin.    

Bi lats horiek elkartu ondoren, Larrebarren errekak, sakanean behera egiten du eta Eztanda ibaian sartu arte Beasain eta Ormaiztegi udalerriak mugatzen ditu.    

Eztanda ibaira sartu aurretik burdinbidearen azpitik pasatzen da eta beherago erreka hau, Iturralde txiki  zenaren  azpitik igarotzen zen, etxebizitza bat Beasaingoa eta bestea Ormaiztegikoa izatea ekarriz .   



 Erreferentziak 

Kategoria:Beasaingo errekak eta ibaiak